Diari Oficial de la Generalitat Valenciana


Sumari del DOGV 3350, del 14-10-1998 (1998/7881)

RESOLUCIÓ de 18 d'agost de 1998, de la Direcció General de Treball, per la qual es disposa el registre i la publicació del Conveni Col·lectiu d'Empresa Editorial Prensa Valenciana, SA, per a 1998-1999.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3350

Data del DOGV
:   14-10-1998

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   1998/7881


Data del document
:   18-08-1998

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 18 d'agost de 1998, de la Direcció General de Treball, per la qual es disposa el registre i la publicació del Conveni Col·lectiu d'Empresa Editorial Prensa Valenciana, SA, per a 1998-1999. [1998/7881]
  
Vist el text articulat del Conveni Col·lectiu d'Empresa Editorial Prensa Valenciana, SA, per a 1998-1999, subscrit el dia 20 de juliol de 1998, pels representants de l'empresa i dels treballadors, presentat davant d'aquesta Direcció General de Treball en data 11 d'agost de 1998, i de conformitat amb allò que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1.040/1981, de 22 de maig, sobre registre i depòsit de convenis col·lectius de treball, aquesta Direcció General de Treball, de conformitat amb les competències que té transferides segons el Reial Decret 4.105/1982, de 29 de desembre,
  
ACORDA
  
Primer
  
Ordenar-ne la inscripció en el Registre de Convenis Col·lectius de Treball d'aquesta Direcció General, i el depòsit del text original del conveni, amb notificació a la Comissió Negociadora.
  
Segon
  
Disposar-ne la publicació en el Diari Oficial de la Generalitat Valenciana.
  
València, 18 d'agost 1998.- El director general de Treball: Román Ceballos Sancho
  
CONVENI COL·LECTIU
  
EDITORIAL PRENSA VALENCIANA, SA, 1998/1999
  
CAPÍTOL I
  
Àmbit i vigència
  
Article 1. Àmbit territorial
  
Les normes que conté el present conveni col·lectiu seran d'aplicació a tots els centres de treball d'Editorial Prensa Valenciana, SA, en territori de la Comunitat Valenciana, constituïts i que puguen constituir-se en el futur, durant el temps de vigència.
  
Article 2. Àmbit personal
  
Aquest conveni col·lectiu afectarà tot el personal que presta el seu servei a l'empresa mitjançant contracte laboral i tot aquell que hi ingresse amb caràcter fix o temporal, qualsevol que siga la seua comesa.
  
Queden expressament exclosos:
  
a) Els qui exercisquen funcions d'alt consell, alta direcció i alt govern.
  
b) Professionals liberals vinculats per contractes civils de prestació de serveis.
  
c) Assessors.
  
d) Els corresponsals i col·laboradors que tinguen formalitzat un contracte civil amb l'empresa on s'excloga la relació laboral.
  
e) Els col·laboradors i els que no mantinguen una relació continuada amb l'empresa.
  
f) Els agents comercials o publicitaris que treballen per a Editorial Prensa Valenciana, SA, amb llibertat de representar altres empreses dedicades a la mateixa o diferent activitat.
  
g) Els columnistes o col·laboradors continus que reben un pagament per prestació de serveis, encara que la seua col·laboració és periòdica i habitual.
  
h) El personal autònom o pertanyent a empreses concessionàries de serveis, com el de distribució o contracte de prestació de servei amb l'Editorial Prensa Valenciana, SA.
  
i) En general, aquells a què es refereixen els articles 1 i 2 de la Llei 8/1980, de 10 de març, de l'Estatut dels Treballadors.
  
Article 3. Àmbit funcional
  
Les normes d'aquest conveni afectaran totes aquelles activitats de l'empresa Editorial Prensa Valenciana, SA que tinguen relació amb l'elaboració, edició i impressió del diari Levante-EMV.
  
Article 4. Àmbit temporal
  
Aquest conveni començarà a regir a partir del dia 1 de gener de 1998, qualsevol que en siga la data de la publicació en el Butlletí Oficial de la Província, i acabarà el 31 de desembre de 1999.
  
Article 5. Pròrroga
  
En complir-se la data de venciment, en el cas que no mitjançara denúncia expressa de qualsevol de les parts amb, almenys, tres mesos d'antelació, aquest conveni es considerarà prorrogat per al 2000, i es pagarà l'esmentat any un "plus conveni", la quantia del qual serà el 100% del IPC d'aqueix any sobre tots els conceptes salarials i extrasalarials que es percebien l'any 1999. Aquests conceptes salarials i extrasalarials, en conseqüència, quedarien invariables.
  
I per a anys successius, hom s'ajustarà a allò que s'ha disposat en l'apartat 2 de l'article 86 de l'Estatut dels Treballadors.
  
Article 6. Denúncia del conveni
  
En el cas de no mitjançar denúncia de qualsevol de les parts amb l'antelació mínima indicada en el punt anterior, el conveni es considerarà prorrogat en els mateixos termes, any darrere any. Si les deliberacions es prolongaren pel termini que excedira de la vigència del conveni, s'hi entendrà prorrogat provisionalment fins que finalitze la negociació del conveni següent, sense perjudici que el nou conveni tinga obligatòriament efectes retroactius en el cas que les negociacions esmentades sobrepassaren els terminis previstos.
  
Article 7. Revisió
  
Si hi haguera disposicions de rang superior a aquest conveni col·lectiu, i aquestes establiren millores o limitacions a les pactades en el conveni, considerades en el seu conjunt i còmput anual, seria causa suficient perquè qualsevol de les parts signants poguera demanar-ne la revisió.
  
CAPÍTOL II
  
Interpretació del conveni
  
Article 8. Comissió Paritària
  
Es crea una comissió paritària encarregada de la interpretació, l'arbitratge, la conciliació i la vigilància del compliment de les normes contingudes en aquest conveni col·lectiu.
  
Aquesta comissió serà formada per tres representants designats per la direcció de l'empresa i per tres representants elegits pel Comité d'Empresa. Cada representant tindrà un sol vot i els acords s'adoptaran per majoria dels assistents.
  
CAPÍTOL III
  
Organització del treball
  
Article 9. Principi general (organització treball)
  
L'organització pràctica del treball i l'assignació de funcions és facultat de la direcció de l'empresa, la qual s'obliga a portar-la a cap de tal forma que mitjançant això s'obtinguen les finalitats proposades amb la col·laboració del personal.
  
El Comité d'Empresa tindrà atribuïdes funcions d'assessorament, orientació i proposta en els temes relacionats amb l'organització i la racionalització. Tot canvi o modificació que per part de l'empresa es pretenga incloure, haurà de comunicar-se al Comité d'Empresa amb 15 dies d'antelació, perquè aquest emeta l'informe corresponent en els casos d'implantació o revisió de sistemes d'organització i control de treball; tot això sense perjudici de les normes legals que li són d'aplicació.
  
Article 10. Activitat
  
Al personal adscrit al present conveni correspon, en la seua jornada diària laboral de 6 hores, la confecció del material assignat destinat al diari Levante-EMV.
  
L'edició d'altres publicacions podrà ser pactada per grups de treballadors i l'empresa, de comú acord i amb intervenció del Comité d'Empresa.
  
Article 11. Treballs de diferent categoria
  
El treballador que realitze funcions de categoria superior a les que corresponen a la categoria professional que tinguera reconeguda, per un període superior als 6 mesos durant un any, o 8 durant dos anys, pot reclamar davant de la direcció de l'empresa la classificació professional adequada.
  
Contra la negativa de l'empresa i després de l'informe previ del Comité d'Empresa pot reclamar davant de la jurisdicció competent.
  
Quan s'exercisquen funcions de categoria superior, però no siga procedent legalment o convencionalment l'ascens, el treballador tindrà dret a la diferència retributiva entre la categoria assignada i la funció que efectivament realitze.
  
Si per necessitats peremptòries o imprevisibles de l'activitat productiva, l'empresari necessitara destinar un treballador a tasques corresponents a categoria inferior a la seua, només podrà fer-ho pel temps imprescindible, mantenint-li la retribució i la resta de drets derivats de la seua categoria professional, i comunicant-ho als representants dels treballadors.
  
CAPÍTOL IV
  
Jornada i horari
  
Article 12. Jornada de treball
  
Al personal adscrit a aquest conveni correspon una jornada laboral de 36 hores setmanals, repartides en 6 hores diàries de dilluns a dissabte.
  
El personal amb jornada continuada tindrà dret a un descans retribuït de 20 minuts.
  
Al treballador que no faça ús de l'esmentat descans no se li computarà com a jornada extraordinària ni se li descomptarà.
  
Article 13. Horari de treball
  
Es manté per al present conveni col·lectiu que la direcció de l'empresa, quan hi haja provades raons tècniques, organitzatives o productives, d'acord o després de l'informe previ preceptiu del Comité d'Empresa i amb l'aprovació de l'autoritat laboral, podrà avançar o retardar el començament dels horaris establits en dues hores com a màxim i per una sola vegada durant la vigència d'aquest conveni per a cada secció i/o torn, després de l'informe previ del Comité d'Empresa.
  
Article 14. Canvi de torn de treball
  
Abans de convocar-se qualsevol plaça, es consultarà el personal de la mateixa categoria i especialitat per si desitjara canviar de torn. En el cas que hi haguera diverses peticions, es donarà preferència al més antic de la categoria, sempre que ho permeta l'organització del treball. En el cas del personal que estant en el torn de nit passe, a petició pròpia, al torn de dia, amb motiu de l'organització del treball o plaça vacant, o de nova creació, l'interessat deixarà de percebre el plus nocturn. Si el trasllat és a requeriment de l'empresa, aquesta proposarà al personal de la mateixa categoria i especialitat canviar de torn, i donarà preferència al més antic en la categoria. En aquest supòsit, si tinguera el plus nocturn i la plaça és de dia, se li mantindrà el plus nocturn.
  
Article 15. Jornada en diumenge (edició dilluns)
  
Tots els treballadors que acorden de forma contractual o voluntàriament i de forma contínua, prestar servei en diumenge, en jornada de sis hores, per a confeccionar l'edició del dilluns, percebran la quantitat de 19.448 pessetes i el dia de descans setmanal es traslladarà a un altre dia de la setmana, que es fixarà d'acord amb l'organització del treball.
  
Article 16. Hores extraordinàries
  
Les hores treballades que excedisquen de la jornada laboral ordinària sense perjudici d'allò que s'ha disposat en els articles 18 i 19, dedicació especial, tindran el caràcter d'hores extraordinàries.
  
Es procurarà que les hores extraordinàries que hagueren de realitzar siguen distribuïdes en un torn rotatiu entre aquelles persones que voluntàriament vulguen realitzar-les. Si açò no és possible, es designaria a aquelles que hagen d'efectuar els treballs corresponents, establint-se també torns rotatius. Com a norma general es respectarà allò que s'ha estipulat en l'article 35 de l'Estatut dels Treballadors. Mensualment es donarà compte de les hores realitzades per cada treballador al Comité d'Empresa.
  
Article 17. Plus nocturn
  
Es manté el plus nocturn del 25% com estableix l'Estatut dels Treballadors.
  
Article 18. Règim redacció
  
1. Per la singularitat del treball de redacció, s'assignarà a aquest personal tasca, entenent-se per tal el treball o conjunt de treballs que puga realitzar normalment un redactor per la jornada que li assenyala aquest conveni, podent simultaniejar-se tots els treballs propis de la seua competència professional. Una vegada finalitzada la tasca, està complida la jornada. L'establiment de tasques, seccions, torn, suplències, horaris base i, en general, l'organització pràctica del treball en la redacció, serà competència exclusiva del director, en coordinació amb les necessitats exigides per l'organització de l'empresa.
  
2. Dedicació especial. Atesa la naturalesa de la professió periodística, l'empresa i el personal de redacció podran negociar individualment l'augment de la jornada laboral i la disponibilitat a qualsevol hora del dia per a cobrir necessitats informatives.
  
Aquestes condicions hauran de pactar-se per temps determinat, com a màxim per un any, renovable si és coincident la voluntat de les parts, i es concretarà en el corresponent contracte signat per ambdues parts. Com que es tracta d'un pacte voluntari, les condicions del contracte entraran en vigor el mateix dia de la signatura, i podrà ser rescindit abans del terme per simple preavís de qualsevol de les parts amb una antelació d'un mes.
  
Per dedicació especial es pagarà un mínim de 406.667 pessetes brutes anuals.
  
3. Treballs per a altres mitjans
  
Els treballs informatius que es realitzen per al periòdic Levante-EMV i que siguen enviats per fax o mòdem a un altre periòdic del grup, tindran una compensació econòmica anual de 508.081 pessetes, que serà distribuïda pel Comité d'Empresa entre els redactors del periòdic. En el cas que un altre periòdic sol·licite un treball informatiu concret se li pagarà directament al redactor que l'haja realitzat.
  
4. Torns dissabtes
  
Per les especials característiques del treball de redacció i per les prolongacions de jornada de 30 minuts diaris, es tindrà dret a un descans de dissabte cada 15 dies. Aquests torns de dissabte no seran comptabilitzats com a descans de festius, i podran ser units a aquests descansos. Aquesta disposició se suspendrà amb motiu del gaudi de les vacances anuals.
  
Article 19. Dedicació especial
  
Per les peculiaritats del treball en premsa, l'empresa i el seu personal podran negociar individualment l'augment de la jornada laboral i la disponibilitat a qualsevol hora del dia per a cobrir necessitats productives
  
Aquestes condicions hauran de pactar-se per temps determinat, com a màxim per un any, renovable si és coincident la voluntat de les parts, i es concretaran en el corresponent contracte signat per ambdues. Com que es tracta d'un pacte voluntari, les condicions del contracte entraran en vigor el mateix dia de la signatura, i podrà ser rescindit abans del terme pactat per simple preavís de qualsevol de les parts amb antelació d'un mes.
  
Per dedicació especial es pagarà un mínim de 406.667 pessetes brutes anuals.
  
CAPÍTOL V
  
Vacances, permisos, llicències i excedències
  
Article 20. Vacances
  
1. Tot el personal subjecte a aquest conveni gaudirà d'unes vacances anuals retribuïdes de 31 dies naturals ininterromputs.
  
El primer any natural de col·locació només donarà dret al treballador a gaudir de vacances proporcionalment al temps de prestació de serveis durant l'any.
  
2. L'empresa queda facultada per a fixar els torns de vacances, preferentment durant el període de juny a setembre, ambdós inclusivament, de cada any, i les atorgarà d'acord amb les necessitats del servei, procurant complaure el personal pel que fa a l'època de gaudi. Els treballadors que les gaudisquen fora de l'esmentat període, per necessitats de l'empresa, tindran dret a una borsa de vacances de 30.123 pessetes o 10 dies més de vacances.
  
3. No podran compensar-se en metàl·lic, en tot o en part, les vacances anuals.
  
4. Durant el primer trimestre de cada any, els caps de cada secció confeccionaran, conjuntament amb els treballadors afectats, el calendari de vacances, el qual es presentarà al cap de personal. Els calendaris de vacances s'aprovaran i seran definitius quan siguen aprovats per mutu acord entre el Comité d'Empresa i el cap de personal.
  
5. Quan ambdós cònjuges treballen a l'empresa, tindran preferència per a gaudir les seues vacances simultàniament.
  
6. La incapacitat laboral transitòria sobrevinguda durant el gaudi de les vacances, sempre que estiga justificada pel corresponent informe de baixa, interromp el gaudi de les vacances. Els dies d'interrupció podran agafar-se a continuació o en altres dates que permeten les necessitats del servei, sempre de comú acord amb l'empresa.
  
7. La incapacitat laboral transitòria en el transcurs de l'any no donarà lloc a descomptes en el període de vacances.
  
8. Quan hi haja un règim de torns de vacances, els treballadors amb fills en edat escolar, tindran preferència que aquestes coincidisquen amb els períodes oficials de vacances escolars.
  
Article 21. Permisos
  
El treballador, després de l'avís previ i la justificació, podrà absentar-se del treball amb dret a remuneració, per alguns dels motius i pel temps següent:
  
a) 15 dies naturals en cas de matrimoni.
  
b) 3 dies en els casos de naixement de fill.
  
c) 2 dies en cas de malaltia greu o mort de parents fins a segon grau de consanguinitat o afinitat. Quan per tal motiu el treballador necessite fer un desplaçament a l'efecte, el termini serà de 5 dies.
  
d) 2 dies per trasllat del domicili habitual.
  
e) Pel temps indispensable per al compliment d'un deure inexcusable de caràcter públic i personal. Quan conste en una norma legal o convencional un període determinat, hom s'ajustarà al que aquesta dispose quant a duració de l'absència i compensació econòmica.
  
Quan el compliment del deure abans esmentat comporte la impossibilitat de la prestació del treball corresponent en més del 20% de les hores laborals en un període de tres mesos, podrà l'empresa passar el treballador afectat a la situació d'excedència regulada en l'apartat 1 de l'article 46 de l'Estatut dels Treballadors; en el cas que el treballador, per compliment del deure o exercici del càrrec, perceba alguna remuneració, es descomptarà l'import d'aquesta del salari al qual tinguera dret en l'empresa.
  
f) Per a realitzar funcions sindicals o de representació del personal en els termes establits legalment o convencionalment.
  
g) L'empresa concedirà el permís necessari (si coincidira el seu torn de treball) perquè qualsevol treballador puga absentar-se del seu lloc i assistir a la consulta del seu metge particular, ginecòleg, odontòleg, etc. Perquè el permís siga retribuït, el treballador haurà de presentar el corresponent justificant al cap de personal.
  
h) Quatre dies per a tràmits de divorci.
  
i) L'empresa, atenent les necessitats del treball, podrà concedir als treballadors que ho sol·liciten un permís no retribuït d'un màxim d'una setmana de duració, per a atendre assumptes propis.
  
j) Els permisos per a concórrer a exàmens s'ajustaran al que estableix l'article 23 de l'Estatut dels Treballadors.
  
k) Les treballadores embarassades tindran dret a absentar-se del treball, amb dret a remuneració, per a la realització d'exàmens prenatals i tècniques de preparació al part, després de l'avís previ a l'empresari i la justificació de la necessitat que es realitzen dins de la jornada de treball.
  
Article 22. Excedències
  
1. El treballador amb almenys una antiguitat a l'empresa d'un any té dret que se li reconega la possibilitat de situar-se en excedència voluntària per un termini no menor d'un any i no major de cinc. Aquest dret només podrà ser exercit una altra vegada pel mateix treballador si han transcorregut quatre anys des del final de l'anterior excedència.
  
2. Els treballadors tindran dret a un període d'excedència, no superior a tres anys, per a la cura de cada fill, comptat des de la data del naixement d'aquest. Els successius fills donaran dret a un nou període d'excedència, que, si és procedent, posarà fi al que s'estiguera gaudint. Quan el pare i la mare treballen, només un d'ells podrà exercir aquest dret.
  
3. Així mateix, podran sol·licitar el seu pas a la situació d'excedència en l'empresa els treballadors que exercisquen funcions sindicals d'àmbit provincial o superior, mentre dure l'exercici del seu càrrec representatiu, amb dret a reserva del lloc de treball i al còmput d'antiguitat, havent d'incorporar-se al seu lloc de treball dins del mes següent a la data del cessament.
  
4. El treballador excedent conserva només un dret preferent al reingrés en les vacants d'igual o semblant categoria a la seua que hi haguera o que es produïren en l'empresa.
  
5. La petició d'excedència haurà de formular-se amb 30 dies naturals d'antelació almenys, i en igual termini, abans de finalitzar aquella, la de reingrés. L'incompliment del termini establit per a la petició de reingrés generarà la pèrdua de tots els drets de l'excedent.
  
Article 23. Festius
  
Per les especials característiques del treball periodístic, els treballadors es comprometen a prestar també els seus serveis els 14 dies assenyalats per la legislació com a festes pagables. En compensació, els treballadors gaudiran de 18 dies laborables. Aquest descans podrà acumular-se a les vacances anuals en tot o en part, de mutu acord i sempre que ho permeta l'organització del treball.
  
Article 24. Llicències
  
Els treballadors que tinguen una antiguitat en l'empresa d'un any, podran sol·licitar llicència sense sou per un termini no superior a dos mesos. Aquestes llicències no podran sol·licitar-se més d'una vegada en el transcurs de l'any, ni repetir-se durant el següent any. S'informarà d'aquestes llicències al Comité d'Empresa.
  
I les condicions per a la concessió seran les següents:
  
a) Causa justificada i necessària i que no poguera ser substituït per les pròpies vacances.
  
b) Informe previ del Comité d'Empresa.
  
c) Sempre segons el criteri de la direcció de l'empresa d'acord amb l'organització del treball i que no cause perjudici a l'empresa.
  
Article 25. Suplències
  
Seran substituïdes les vacants per IT que previsiblement hagueren de prolongar-se més de quinze dies, i fins a un màxim de 18 mesos (és a dir mentre estiga d'alta en l'empresa), les excedències voluntàries o forçoses i les llicències sense retribució.
  
Article 26. Dies en què el periòdic no s'edita
  
Tindran la consideració de festes pagables i no recuperables les corresponents als dies 24 de desembre, 31 de desembre i dijous sant. El gaudi del descans corresponent als dies esmentats es regirà per les següents normes:
  
1. El personal d'administració i serveis auxiliars treballarà aquests dies com qualsevol altre dia laborable, i es traslladarà aquest festiu als dies immediatament posteriors, és a dir 25, 1 i divendres sant.
  
2. Per al personal de redacció i tallers que haguera de quedar en servei de guàrdia durant aquests dies, es considerarà l'esmentada guàrdia com a dia treballat i per tant serà compensat com un dia festiu.
  
CAPÍTOL VI
  
Període de prova, ascensos, vacants i escalafons
  
Article 27. Ascens categoria professional
  
En el supòsit d'ascens de categoria professional, si el treballador percebera un sou superior al reflectit en la taula salarial per a la categoria que tinguera abans de l'ascens, se li aplicarà, en lloc de l'augment establit en la taula salarial, el percentatge que hi haja en la taula entre les dues categories al seu salari real, sempre que el salari que assenyala la taula salarial per a la nova categoria siga inferior a l'augment salarial que resulte d'aplicar el percentatge assenyalat.
  
Article 28. Ascensos personal administració
  
A la categoria d'oficial segona ascendiran automàticament els auxiliars administratius en complir els tres anys en la categoria d'auxiliar.
  
Article 29. Període de prova
  
Els treballadors i les treballadores de nou ingrés podran estar sotmesos a un període de prova que en cap cas podrà excedir de 4 mesos per als tècnics titulats, ni de dos mesos per als altres treballadors, excepte per als no qualificats; en aquest cas la duració màxima serà de 15 dies laborables.
  
Durant el període de prova, el treballador tindrà els drets i les obligacions corresponents a la seua categoria professional i al lloc de treball que exercisca, com si és de plantilla, excepte els derivats de la relació laboral, que podrà produir-se a instància de qualsevol de les parts durant el seu transcurs.
  
Transcorregut el període de prova sense que se haja produït el desistiment, el contracte produirà plens efectes, i es computarà el temps dels serveis prestats en la antiguitat del treballador en la empresa.
  
La situació d'incapacitat laboral transitòria que afecte el treballador durant el període de prova n'interromp el còmput, sempre que hi haja acord entre ambdues parts.
  
Article 30. Vacants
  
L'empresa anunciarà les vacants que s'hagen de cobrir als centres de treball on la vacant es produïsca, detallant:
  
- Nom i categoria del lloc que s'ha de cobrir.
  
- Característiques del lloc.
  
- Requisits.
  
- Condicions de treball.
  
- Data d'examen, si n'hi haguera.
  
- Termini per a sol·licitar la vacant.
  
- Data, lloc i horari del curset de formació, si n'hi haguera, i també la data d'inscripció.
  
Té preferència per a ocupar la vacant anunciada el personal de la plantilla de l'empresa i, dins d'aquest, el de la mateixa categoria que la del lloc que es cobrirà, sempre que, segons el parer de l'empresa, reunisca els requisits exigits. L'empresa designarà la persona que a través de les proves o exàmens estime més convenient.
  
Un representant del Comité d'Empresa assistirà a la realització de les proves a què es refereix aquest article, sempre que tinguen lloc, participant en la classificació d'aquestes. En qualsevol cas, es designarà un tribunal compost per un representant de l'empresa, un representant del Comité d'Empresa i un especialista en el lloc que s'ha de cobrir, designat per l'empresa i pertanyent a la plantilla d'aquesta.
  
L'empresa no discriminarà les sol·licituds de persones minusvàlides que reunisquen les característiques del lloc que s'ha de cobrir.
  
Allò que s'ha previst en aquest article no s'aplicarà a les vacants corresponents a llocs de les redaccions i als càrrecs de confiança en la resta de les seccions.
  
Article 31. Escalafons
  
Al mes de març de cada any, es publicarà l'escalafó del personal, indicatiu de les situacions el 31 de desembre anterior, simultàniament es donaran a conéixer les vacants, si n'hi haguera.
  
CAPÍTOL VII
  
Beneficis i serveis socials
  
Article 32 . Servei militar o civil
  
Tots els treballadors que se incorporen a files tindran reservats els seus llocs de treball durant el període que comprenga el servei militar o civil reglamentari i dos mesos més, i se'ls computaran aquests temps a efectes d'antiguitat.
  
Aquells que es troben en aquesta situació i tinguen una antiguitat mínima d'un any en l'empresa, tindran dret a percebre una gratificació mensual equivalent al 75% del salari base fixat pel present conveni.
  
Els que reunint iguals requisits tinguen reconeguts en la cartilla de la seguretat social la seua esposa, fills o pares, al seu càrrec, percebran una gratificació equivalent al total del salari base fixat per a la seua categoria en aquest conveni.
  
Si el treballador fix no s'incorpora al seu lloc, sense causa justificada, en el termini de dos mesos assenyalat en el paràgraf primer d'aquest article, causarà baixa l'empresa.
  
Article 33. Personal en circumstàncies especials
  
El treballador que, per raons de guarda legal, tinga al seu càrrec directe algun menor de 6 anys o algun minusvàlid físic o psíquic, i sempre que no exercisca una altra activitat retribuïda, tindrà dret a una reducció de la jornada de treball d'un terç, com a mínim, i un màxim de la meitat de la seua duració, amb la disminució proporcional del salari corresponent. Aquest dret només podrà ser exercit per algun dels pares.
  
Així mateix, al personal amb fills minusvàlids físics o psíquics, l'empresa li facilitarà permisos pagables quan els esmentats treballadores vulguen assistir a cursets d'orientació pedagògica per a l'educació dels seus fills, sempre que aquests cursets coincidisquen amb la jornada laboral; hauran de sol·licitar-ho a l'empresa amb la deguda antelació.
  
Article 34. Maternitat
  
Hom s'ajustarà a allò que s'ha disposat en la legislació vigent.
  
Article 35. Plus de malaltia
  
Els treballadors en situació d'incapacitat laboral transitòria derivada de malaltia comuna o accident percebran el 100% del seu salari real i pagues extres, excepte substitució, sempre que presente en el terme legal la corresponent baixa mèdica. El Comité d'Empresa i l'empresa vetlaran per l'autenticitat de la causa de la baixa, emetent informe respecte d'això; sempre que aquest siga negatiu s'aplicarà la legislació vigent.
  
Article 36. Ajudes per a l'estudi
  
L'empresa destinarà una quantitat anual de 751.986 pessetes com a ajuda per a l'estudi als treballadors de la seua plantilla, i als seus fills si quedara excedent, sempre que ho sol·liciten i justifiquen.
  
Les normes de distribució seran establides pel Comité d'Empresa i el repartiment anual el portara a cap una comissió nomenada per l'esmentat comité, en la qual estarà present un membre de l'empresa.
  
Article 37. Fons d'acció social
  
L'empresa destinarà anualment la quantitat de 563.990 pessetes per a activitats culturals i recreatives, al servei de tot el personal; l'administrador de l'esmentada quantitat serà una comissió formada per membres del Comité d'Empresa i una persona de l'empresa amb veu però sense vot.
  
Article 38. Bestretes de nòmina
  
L'empresa concedirà, després de la justificació prèvia suficient i sempre que la tresoreria de l'empresa ho permeta, bestretes individuals per una suma de fins a dues mensualitats brutes, que seran es deduiran dels havers del sol·licitant en el termini de dotze mesos a partir de la concessió.
  
Per a gaudir d'aquest dret, el treballador haurà de tenir com a mínim un any de permanència en l'empresa.
  
Fins a la total deducció de cada bestreta concedida, no podrà el treballador sol·licitar-ne una altra.
  
En el cas que qualsevol sol·licitud és denegada per l'empresa, el treballador podrà sol·licitar la intervenció del Comité d'Empresa perquè aquest intervinga davant de la direcció per a l'aclariment i explicació del cas.
  
Article 39. Ajudes per fills minusvàlids
  
L'empresa concedirà una ajuda als treballadors que tinguen fills minusvàlids, d'igual quantia a la que perceben de l'Institut Nacional de la Seguretat Social.
  
Article 40. Detenció governativa
  
Quan el treballador siga detingut per i en l'exercici de la seua professió, l'empresa es compromet a seguir pagant-li el total dels salaris i les meritacions extraordinàries durant el termini de la detenció fins al moment de la incorporació al seu lloc laboral, i a proporcionar-li els serveis jurídics necessaris per a la seua defensa, i també les fiances corresponents, sempre que es complisquen les instruccions del director o dels subdirectors de la publicació.
  
Article 41. Assegurança col·lectiva de vida
  
L'empresa subscriurà, en favor de tots i cada un dels treballadors, una assegurança de vida que garantirà:
  
a) Mort per causa natural: 3.000.000 de pessetes.
  
b) Mort per causa accidental: 6.000.000 de pessetes.
  
c) Mort per accident de circulació: 6.000.000 de pessetes.
  
d) Per invalidesa absoluta i permanent: 3.000.000 de pessetes.
  
Article 42. Assegurança per danys
  
L'empresa contractarà una pòlissa flotant d'accidents que cobrisca els riscos per als desplaçaments a l'estranger del personal afectat per aquest conveni i que tinguen per objecte realitzar funcions ordenades per l'empresa.
  
Article 43. Servei mèdic
  
El servei mèdic estarà compost segons marque la legislació vigent.
  
Article 44. Formació Professional
  
L'empresa intentarà acollir-se a les ajudes previstes en el Pla Nacional FORCEM, per a la formació dels seus treballadors.
  
La determinació dels cursos i les persones que hauran de realitzar-los seran establits per la direcció de l'empresa i es passarà consulta de tot això al Comité d'Empresa.
  
Per a altres cursos o programes de formació que l'empresa estime oportú desenvolupar fora del que s'ha previst en el FORCEM, la direcció de l'empresa comunicarà els objectius, els cursos que es realitzaran i el personal afectat al Comité d'Empresa.
  
Article 45. Dret a esquela
  
Tot el personal afectat per aquest conveni tindrà dret a esquela gratuïta (fins a dos mòduls), cas de mort de familiar de primer grau, i el que sobrepasse d'aquesta grandària, el 50% de descompte.
  
En els casos de familiars de segon i tercer grau, el 20% de descompte.
  
CAPÍTOL VIII
  
Seguretat i salut laboral
  
Article 46. Seguretat i salut laboral
  
Els treballadors i la direcció de l'empresa reconeixen la gran importància i atenció preferent que té la seguretat i salut en el treball, recordant que han de tenir primacia en l'actuació quotidiana les accions encaminades a protegir el treballador dels riscos que puguen derivar-se de l'execució dels seus treballs, i també les que tendisquen a crear i fomentar en tots els components de l'empresa l'esperit de seguretat.
  
Comissió de Seguretat i Salut Laboral. Aquesta comissió del Comité d'Empresa que siga designada, té com a objecte fonamental fer arribar als treballadors les mesures adoptades amb vista a la millora de la seguretat, i així mateix, ser portadora de les inquietuds d'aquests com a autèntics col·laboradors de seguretat. Les funcions de la comissió de seguretat són:
  
a) Promoure l'observança de les disposicions vigents per a la prevenció dels riscos professionals.
  
b) Informar sobre el contingut de les normes de seguretat i salut a l'empresa.
  
c) Realitzar visites tant als llocs de treball com als serveis i les dependències establits per als treballadors de l'empresa, per a conéixer les condicions relatives a l'ordre, neteja, ambient, instal·lacions, màquines, ferramentes i processos laborals, i constatar els riscos que puguen afectar la vida o salut dels treballadors.
  
d) Informar dels defectes i perills que vegen a la direcció de l'empresa, a la qual es proposarà, si escau, l'adopció de mesures preventives necessàries i qualssevol altres que es considere.
  
e) Interessar la pràctica de reconeixements mèdics als treballadors de l'empresa, de conformitat amb allò que s'ha disposat en les disposicions vigents.
  
f) Vetlar per l'eficaç organització de la lluita contra incendis al si de l'empresa.
  
g) Conéixer les investigacions realitzades pels tècnics de l'empresa sobre accidents de treball i malalties professionals que s'hi produïsquen.
  
h) Investigar les causes dels accidents i de les malalties professionals produïdes en l'empresa, a fi d'evitar-los; i en els casos greus i especials, practicar les informacions corresponents, els resultats de les quals es donaran a conéixer al director de l'empresa, al Comité i a la Inspecció Provincial de Treball.
  
i) Tenir cura que tots els treballadors reben una informació adequada en matèria de seguretat i salut i fomentar la col·laboració d'aquests en la pràctica i observança de les mesures preventives dels accidents de treball i malalties professionals.
  
j) Estudiar i proposar a la direcció de l'empresa totes les mesures que es consideren necessàries per a obtenir i aconseguir unes bones condicions de seguretat i salut, que redunden en una deguda protecció de la vida i integritat física dels treballadors.
  
k) Cooperar en la realització i el desenvolupament de programes i campanyes de seguretat i higiene del treball en l'empresa.
  
l) Promoure l'ensenyament, la divulgació i la propaganda de la seguretat i higiene mitjançant cursets i conferències al personal de l'empresa.
  
Article 47. Treball en videoterminals
  
a) Totes les persones que treballen en videoterminals passaran una revisió anual oftalmològica, a més de la revisió general que es realitza.
  
b) Tots els videoterminals estaran proveïts de filtres protectors com a mesura bàsica de seguretat. En cas contrari, un treballador, després de la comunicació prèvia al seu cap immediat, podrà negar-se a la realització del seu treball.
  
c) Cap treballador podrà ser obligat a romandre davant dels videoterminals més temps de l'establit en la seua jornada laboral, o siga, sis hores.
  
Article 48. Roba de treball
  
Al personal operari, fotògraf, processadors o de fotomecànica, i també al personal de tallers que transiten les esmentades seccions, se li facilitarà dues bates de treball l'any, una en la primera quinzena de maig i l'altra en la primera quinzena de setembre.
  
Al personal de rotativa, tallers, mecànics, magatzems, servei de manteniment, se li facilitarà dues mudes de treball l'any, consistents en pantaló i torera o camisa, a més de calçat apropiat.
  
Es posarà a disposició de cada un dels redactors gràfics un equip de pluja i calçat apropiat i, a més a més, hi haurà 2 equips addicionals a disposició de la resta de personal per a qualsevol eventualitat.
  
CAPÍTOL IX
  
Comité d'empresa i seccions sindicals
  
Article 49. Drets del Comité d'empresa
  
L'empresa reconeix al Comité d'Empresa les següents competències:
  
1. Rebre informació, que li serà facilitada trimestralment, almenys, sobre l'evolució general del sector econòmic a què pertany l'empresa, sobre la situació de la producció i les vendes de l'entitat, sobre el programa de producció i evolució probable de l'ocupació en l'empresa, sobre els salaris desglossats de tots els treballadors, els llistats de vacances, permisos, baixes, excedències, gratificacions, hores extres.
  
2. Conéixer el balanç, el compte de resultats, la memòria i, en el cas que l'empresa tinga la forma de societat per accions, dels altres documents que es donen a conéixer als socis, i en les mateixes condicions que a aquests.
  
3. Emetre informe amb caràcter previ a l'execució per part de l'empresari de les decisions adoptades per aquest sobre les següents qüestions:
  
a) Reestructuracions de plantilla i cessaments totals o parcials, definitius o temporals d'aquesta.
  
b) Reduccions de jornada, i també trasllat total o parcial de les instal·lacions.
  
c) Plans de formació professional de l'empresa.
  
d) Implantació o revisió de sistemes d'organització i control de treball.
  
e) Estudi de temps, establiment de sistemes de primes o incentius i valoració de llocs de treball.
  
4. Emetre informe quan la fusió, absorció o modificació de l'estatus jurídic de l'empresa implique qualsevol incidència que afecte el volum d'ocupació.
  
5. Conéixer els models de contracte de treball escrit que s'utilitzen en l'empresa, i també els documents relatius a l'acabament de la relació laboral.
  
6. Ser informat prèviament de totes les sancions imposades per faltes greus i molt greus.
  
7. Conéixer, trimestralment almenys, les estadístiques sobre l'índex d'absentisme i malalties professionals i les seues conseqüències, els índexs de sinistralitat, els estudis periòdics o especials del medi ambient laboral i els mecanismes de prevenció que s'utilitzen.
  
8. Exercir una tasca:
  
a) De vigilància en el compliment de les normes vigents en matèria laboral, de seguretat social i ocupació, i també de la resta dels pactes, condicions i usos d'empresa en vigor, formulant, si escau, les accions legals oportunes davant de l'empresari i els organismes o tribunals competents.
  
b) De vigilància i control de les condicions de seguretat i salut en el desenvolupament del treball en l'empresa, amb les particularitats previstes en aquest ordre per l'article 42 del vigent conveni i l'article l9 de l'Estatut dels Treballadors.
  
9. Participar, com es determine per conveni col·lectiu, en la gestió d'obres socials establides en l'empresa, en benefici dels treballadors o dels seus familiars.
  
10. Col·laborar amb la direcció de l'empresa per a aconseguir el manteniment i l'increment de la productivitat, d'acord amb allò que s'ha pactat en aquest conveni col·lectiu.
  
11. Informar els seus representants de tots els temes i qüestions assenyalats en els punts anteriors, en tot allò que directament o indirectament tinga o puga tenir repercussió en les relacions laborals.
  
12. Els informes que ha d'emetre el comité segons les competències reconegudes en els apartats anteriors, han d'elaborar-se en el termini de quinze dies.
  
13. Es reconeix al Comité d'Empresa capacitat com a òrgan col·legiat per a exercir accions administratives o judicials en tot allò relatiu a l'àmbit dels seus components, per decisió majoritària dels seus membres.
  
14. Els membres del Comité d'Empresa, i aquest en el seu conjunt, observaran sigil professional en tot allò referent als apartats 1, 2, 3 i 4 del present article, encara després de deixar de pertànyer al Comité d'Empresa, i en especial en totes aquelles matèries sobre les quals la direcció assenyala expressament el caràcter reservat. En tot cas, cap document lliurat per l'empresa al comité, podrà ser utilitzat fora de l'estricte àmbit d'aquella i per a distints fins dels que van motivar el lliurament.
  
15. La liquidació es lliurarà en presència d'un membre del comité, si així ho vol l'interessat.
  
Article 50. Drets sindicals
  
L'empresa respectarà el dret de tots els treballadors a sindicar-se lliurement. Aquesta empresa reconeix els sindicats com a elements d'interés per al degut tractament de les relacions amb els seus treballadors.
  
Sense ultrapassar el màxim legal, podran ser consumides les hores retribuïdes que disposen els membres del comité, a fi de preveure l'assistència dels membres a cursos de formació organitzats pel seu sindicat, instituts de formació i altres entitats.
  
Els treballadors afiliats a un sindicat podran en l'àmbit de l'empresa:
  
a) Constituir seccions sindicals, d'acord amb la legislació vigent.
  
b) Celebrar reunions, després de la notificació prèvia a l'empresari, recaptar quotes i distribuir informació sindical, fora de les hores de treball i sense alterar l'activitat normal de l'empresa.
  
c) Rebre la informació que li trameta el seu sindicat.
  
d) Amb la finalitat de facilitar la difusió d'aquells avisos que puguen interessar als afiliats al sindicat i als treballadors en general, podran utilitzar els taulers d'anuncis que hauran de situar-se al centre de treball i al lloc on s'hi garantisca un adequat accés dels treballadors.
  
Article 51. Garanties
  
Els membres del Comité d'Empresa, com a representants legals dels treballadors, tindran les següents garanties:
  
a) Obertura d'expedient contradictori en el supòsit de sancions per faltes greus o molt greus, en el qual s'escoltarà a més de l'interessat, el Comité d'Empresa.
  
b) Prioritat de permanència en l'empresa respecte dels altres treballadors, en els supòsits de suspensió o extinció per causes tecnològiques o econòmiques.
  
c) No ser acomiadat ni sancionat durant l'exercici de les seues funcions, ni dins de l'any següent a l'expiració del seu mandat, excepte en el cas que aquesta es produïsca per revocació o dimissió, sempre que l'acomiadament o sanció es base en l'acció del treballador en l'exercici de la seua representació, sense perjudici, per tant, d'allò que s'ha establit en l'article 54 de l'Estatut dels Treballadors. Així mateix, no podrà ser discriminat en la seua promoció econòmica o professional en raó, precisament, de l'acompliment de la seua representació.
  
d) Expressar, col·legiadament, amb llibertat, les seues opinions en les matèries concernents a l'esfera de la seua representació, publicar i distribuir, sense alterar el normal desenvolupament del treball les publicacions d'interés laboral o social, comunicant-ho a l'empresa.
  
e) Disposar d'un crèdit d'hores mensuals retribuïdes, cada un dels membres del Comité d'Empresa, per a l'exercici de les seues funcions de representació, d'acord amb l'Estatut dels Treballadors, consistent en vint hores.
  
Per al present conveni es pacta l'acumulació d'hores dels distints membres del Comité d'Empresa, sense ultrapassar el màxim total, que poden quedar rellevats del treball sense perjudici de la seua remuneració. La cessió d'hores d'un membre del comité a un altre es notificarà per escrit a la direcció de personal.
  
Els treballadors elegits per a l'acompliment d'un càrrec públic electiu dels sindicats legalment constituïts, a partir del nivell provincial, podran sol·licitar el seu pas a la situació d'excedència amb dret a reserva de lloc pel temps que dure el mandat. El treballador haurà de reincorporar-se en el termini màxim de trenta dies naturals a partir de la cessació en el servei, càrrec o funció.
  
Els representants sindicals que participen en les comissions negociadores de convenis col·lectius mantenint la seua vinculació com a treballador en actiu en alguna empresa, tindran dret a la concessió dels permisos retribuïts que calga per a l'adequat exercici de la seua tasca com a negociadors, sempre que l'empresa estiga afectada per la negociació.
  
Article 52. Locals
  
Es posarà a disposició del Comité d'Empresa i els sindicats un local adequat, en el qual puguen desenvolupar les seues activitats i comunicar-se amb els treballadors, i també el mobiliari i material d'oficina (com ara taula, cadires, arxivador, màquina d'escriure, folis i bolígrafs), necessaris per a desenvolupar la seua tasca, i diversos taulers d'anuncis.
  
Les possibles discrepàncies les resoldrà l'autoritat laboral, després de informe previ de la inspecció de treball.
  
Article 53. Assemblea de treballadors
  
1. De conformitat amb allò que s'ha disposat en l'article 4 de l'Estatut dels Treballadors, els treballadors d'una mateixa empresa tenen dret a reunir-se en assemblea.
  
L'assemblea podrà ser convocada pel Comité d'Empresa o per un nombre de treballadors no inferior al 33% de la plantilla. L'assemblea serà presidida, en tot cas, pel Comité d'Empresa, que serà responsable del seu normal desenvolupament, i també de la presència en l'assemblea de persones no pertanyents a l'empresa. Només podrà tractar-s'hi sobre assumptes que consten prèviament inclosos en l'ordre del dia. La presidència comunicarà a l'empresari la convocatòria i els noms de les persones no pertanyents a l'empresa que assistiran a l'assemblea, i acordarà amb aquest les mesures oportunes per a evitar perjudici en l'activitat normal.
  
2. Quan per treballar-se en torn, per insuficiència dels locals, o per qualsevol altra circumstància no puga reunir-se simultàniament tota la plantilla sense perjudici o alteració del normal desenvolupament de la producció, les diverses reunions parcials que hagen de celebrar-se es consideraran com una sola i datades el dia de la primera.
  
Article 54. Convocatòria
  
La convocatòria, amb indicació de l'ordre del dia proposat pels convocadors, es comunicarà a l'empresari amb quaranta-vuit hores d'antelació, com a mínim, i aquest haurà d'acusar-ne la recepció.
  
Article 55. Votacions
  
Quan sotmeten els convocadors l'adopció d'acords que afecten el conjunt dels treballadors, es requerirà perquè siguen vàlids, el vot favorable personal, lliure, directe i secret, inclòs el vot per correu, de la meitat més un dels treballadors de l'empresa o del centre de treball.
  
L'esmentada votació es regirà pel cens actualitzat en aquest moment. En la votació es responsabilitzarà el Comité d'Empresa de la correcta realització, donant fe per escrit de la resolució d'aquesta.
  
Article 56. Lloc de reunió
  
1. El lloc de reunió serà el centre de treball i serà designat per l'empresa i el Comité d'Empresa, de comú acord, si les condicions d'aquest ho permeten, i la reunió tindrà lloc fora de les hores de treball, excepte acord amb l'empresari.
  
2. L'empresari haurà de facilitar el centre de treball per a la realització de l'assemblea, excepte en els següents casos:
  
a) Si no es compleixen les disposicions d'aquesta llei.
  
b) Si hagueren transcorregut menys de dos mesos des de l'última reunió celebrada.
  
c) Si encara no s'haguera rescabalat o garantit el rescabalament pels danys produïts en alteracions ocorregudes en alguna reunió anterior.
  
d) Tancament legal de l'empresa.
  
Les reunions informatives sobre convenis col·lectius que hi siguen d'aplicació no estaran afectades per l'apartat b.
  
Article 57. Canvis tecnològics
  
Davant de la implantació de noves tecnologies i si es produïren excedents de plantilla, l'empresa, en base a l'esperit de readaptació, facilitarà als treballadors afectats una recol·locació en altres seccions del periòdic en la mesura de les possibilitats.
  
Així mateix, l'empresa, a través dels cursets de formació professional corresponents, fomentarà l'adequació dels seus treballadors per a ocupar un nou lloc de treball.
  
Com que és el criteri de l'empresa la readaptació dels seus treballadors, l'empresa tindrà en compte, així mateix, que les futures places de treball que es creen, tant en administració com en redacció (en aquesta última secció només fins a redactor), puguen ser cobertes pel personal excedent.
  
Els excedents passaran a integrar una borsa de treball l'objectiu de la qual serà cobrir totes aquelles places que es creen en un futur, sempre que acrediten condicions professionals per a cobrir-les satisfactòriament segons criteri de l'empresa.
  
Com a complement a l'exposat anteriorment, el personal afectat per la implantació de les noves tecnologies podrà acollir-se a un sistema de baixes incentivades, consistents en la percepció de dos terços del salari anual brut que està percebent. Caldrà que mitjance sol·licitud personal a l'efecte.
  
CAPÍTOL XIV
  
Condicions econòmiques
  
Article 58. Beneficis
  
L'empresa pagarà al personal en concepte de participació en beneficis, una paga per un import d'un 8% dels salaris reals percebuts durant l'any immediatament anterior; és a dir, dotze mensualitats més les pagues extraordinàries de març, juliol i desembre. Aquesta quantitat es prorratejarà en 15 mensualitats, pagant-se conjuntament amb el salari mensual, aplicant-se com es realitza actualment.
  
Article 59. Remuneracions
  
El personal inclòs en aquest conveni percebrà 12 pagues anuals més tres extraordinàries de l'import d'una mensualitat cada una, excloent-ne el plus de jornada partida, corresponent als mesos de març, juliol i desembre. Aquestes tres pagues es percebran abans dels dies 15 de març, 17 de juliol i 24 de desembre.
  
En el cas que es gaudisquen les vacances amb anterioritat al mes de juny, l'empresa concedirà una bestreta de fins a la totalitat d'una mensualitat.
  
Article 60. Plus jornada partida
  
Només es pagarà el plus de jornada partida quan les necessitats del treball exigisquen que el temps de treball assignat amb caràcter fix es dividisca en dos períodes.
  
L'import d'aquest plus es fixa 14.640 pessetes mensuals. Acabat aquest tipus de jornada, es deixarà de percebre aquest plus.
  
Article 61. Menyscapte de diners
  
El caixer percebrà una compensació econòmica de 6.507 pessetes mensuals, que tindrà la consideració de bestreta.
  
Article 62. Ús vehicle propi i despeses de viatge
  
1. Els treballadors no podran ser obligats a utilitzar el seu vehicle per a qüestions de treball, i l'empresa haurà de fer-se càrrec de les despeses de desplaçament en el mitjà de transport que prèviament es pacte. En el cas que el treballador, voluntàriament, utilitze el seu automòbil per a qualsevol tipus de desplaçament urbà o interurbà per qüestions laborals, percebrà 36 pessetes per quilòmetre recorregut, en concepte de despeses de combustible i amortització, que se li hauran de pagar abans que transcórrega un mes des del viatge en qüestió.
  
2. En els viatges que el personal realitze per a efectuar treballs encarregats per l'empresa, aquesta pagarà al treballador les despeses de desplaçament i manutenció i, a més a més, una quantitat fixa de 2.000 pessetes per a despeses de difícil justificació.
  
Article 63. Plus d'antiguitat
  
El personal inclòs en aquest conveni percebrà augments periòdics per anys de servei consistents en el pagament de triennis en la quantia de 5.694 pessetes.
  
No es computarà a efectes d'antiguitat el temps d'excedència voluntària.
  
Els augments periòdics per anys de servei començaran a meritar-se a partir del primer dia del mes en què es complisca cada trienni.
  
Article 64. Plus de transport
  
Aquells treballadors que siguen traslladats al centre de treball ubicat al polígon industrial Font del Gerro de la localitat de Paterna, percebran 8.459 pessetes mensuals (durant 12 mesos l'any), en concepte de plus de transport, en compensació de les despeses de transport.
  
Allò que s'ha previst en l'article 62 (ús de vehicle propi) del present conveni col·lectiu no és aplicable als supòsits de trasllat de centre de treball, sinó únicament a aquells en què un treballador a instàncies de l'empresa haja d'eixir del centre de treball per a portar a cap gestions de qualsevol índole. Aquest article només afectarà la plantilla actual.
  
Article 65. Plus de mobilitat horària
  
Ateses les característiques del treball en premsa, l'empresa podrà negociar individualment la disponibilitat de l'horari laboral, de manera que l'empresa puga modificar l'horari de treball quant ho considere oportú.
  
Aquestes condicions hauran de pactar-se per temps determinat, com a màxim per un any, renovable si és coincident la voluntat de les parts, i es concretaran en el corresponent contracte signat per ambdues parts. En tractar-se d'un pacte voluntari, les condicions del contracte estaran en vigor el dia mateix de la signatura, i podrà ser rescindit abans del terme pactat per simple preavís de qualsevol de les parts amb antelació d'un mes.
  
En conseqüència, aquest plus de mobilitat horària, per un import de 14.640 pessetes mensuals, únicament i exclusivament es pagarà quan s'haja pactat amb el treballador en la forma prevista en el paràgraf anterior. Sense que compense un excés de la jornada laboral.
  
Article 66. Compensació i absorció
  
1. Atés que el pactat és un tot orgànic indivisible, es considerarà el conveni col·lectiu nul i sense cap efecte en el cas que no fora aprovat per les autoritats administratives o laborals competents algun pacte fonamental a criteri de qualsevol de les parts negociadores.
  
2. Operarà la compensació i absorció quan els salaris realment pagats en el seu conjunt i còmput anual siguen més favorables per a tots els treballadors que els fixats en l'ordre normatiu o convencional de referència.
  
Article 67. Complement personal
  
Aquells treballadors que perceberen el "complement personal" seguiran percebent-lo d'ara endavant, sense que sobre aquest complement puga operar la compensació i absorció establida en l'article 63 del present conveni col·lectiu.
  
Article 68. Acord econòmic
  
Es pacta per al present conveni un augment salarial del 2,925% sobre tots els conceptes salarials i el 0,325% de la massa salarial com a increment lineal, per a 1998 i per a 1999.
  
El primer any de conveni s'efectuarà un únic pagament en la nòmina de setembre i el segon any s'aplicarà l'esmentat increment a partir del primer de gener.
  
Per això, totes les quantitats que figuren en els diferents articles que afecten conceptes salarials, són les que estaran vigents des de l'1 de gener de 1999, atés que l'increment salarial corresponent a l'exercici de 1998 quedarà inclòs en la nòmina del mes de setembre com una partida salarial més, que es denominarà "plus conveni 98".
  
CAPÍTOL XV
  
Categories professionals i règim disciplinari
  
Article 69. Categories professionals
  
Com a resultat de les negociacions del conveni 98/99, s'acorda formar una comissió paritària per a l'estudi i la definició de les categories professionals a fi d'incorporar el text elaborat per l'esmentada comissió en les negociacions del pròxim conveni col·lectiu.
  
Article 70. Règim disciplinari
  
70.1. Faltes i els seus tipus. Tot acte o omissió d'un treballador contra la disciplina o règim de treball es classificarà, tenint en compte la transcendència, importància o malícia, en: lleu, greu i molt greu.
  
La determinació de faltes de cada un dels indicats grups que s'efectua en els articles següents és merament enunciativa i no implica que no puguen haver-ne d'altres, les quals seran classificades segons l'analogia que guarden amb aquelles.
  
Els membres d'alt consell, alta direcció i alt govern queden subjectes a allò que s'ha establit en els articles 94 al 96 de l'Estatut dels Treballadors.
  
70.2. Faltes lleus. Són faltes lleus les següents:
  
1. D'una a cinc faltes de puntualitat en l'assistència al treball, sense la deguda justificació en un període de trenta dies naturals.
  
2. No cursar en temps oportú la baixa corresponent quan falte al treball per motius justificats, llevat que es prove la impossibilitat d'haver-ho efectuat.
  
3. L'abandó sense causa justificada del servei, encara que siga per breu temps. Si com a conseqüència d'aquest es causara perjudici d'alguna consideració a l'empresa, o és causa d'accident als seus companys de treball, aquesta falta podrà ser considerada com "molt greu", segons els casos.
  
4. Xicotets descuits en la conservació del material.
  
5. Falta de neteja i higiene personal.
  
6. No atendre el públic amb la correcció i diligència degudes.
  
7. No comunicar a l'empresa els canvis de residència o domicili.
  
8. Les discussions sobre assumptes estranys al treball dins de les dependències de l'empresa o durant actes de servei.
  
70.3. Faltes greus. Es classificaran com a faltes greus les següents:
  
1. Més de cinc faltes no justificades de puntualitat en l'assistència al treball, comeses durant un període de trenta dies naturals. Quan s'hagués de rellevar un company serà suficient amb una sola falta de puntualitat perquè aquesta es considere greu.
  
2. Faltar d'un a tres dies al treball sense causa justificada, durant un període de trenta dies naturals.
  
3. No comunicar amb la puntualitat deguda els canvis experimentats en la família que puguen afectar la Seguretat Social. La falta maliciosa en aquests casos es considerarà "molt greu".
  
4. Lliurar-se a jocs o distraccions, qualssevol que hi siguen, quan s'està de servei.
  
5. La simulació de malaltia o accident.
  
6. La mera desobediència als superiors en qualsevol matèria de servei. Si implicara pèrdua manifesta de la disciplina o se'n derivara perjudici notori per a l'empresa, podrà ser considerada «molt greu».
  
7. Simular la presència d'un altre treballador, fitxant, contestant o signant per ell.
  
8. La negligència o desídia en el treball que afecte la bona marxa del servei.
  
9. La imprudència en actes de servei. Si implicara risc d'accident per al treballador, per als seus companys o perill d'avaria per a les instal·lacions, podrà ser considerada "molt greu".
  
10. La reincidència en faltes lleus, encara que les corresponents infraccions siguen de distinta naturalesa, sempre que es cometen dins d'un període d'un mes, a partir de la primera falta de l'esmentada graduació.
  
11. Incórrer els correctors tipogràfics reiteradament en errates o omissions de correcció, sempre que les circumstàncies en què es desenvolupà el seu treball no justifiquen tals errates o omissions.
  
70.4. Faltes molt greus. Es consideraran com a tals les següents:
  
1. Més de deu faltes no justificades de puntualitat, en l'assistència al treball, comeses en un període de sis mesos, o vint durant un any.
  
2. Realitzar, sense l'oportú permís, treballs particulars durant la jornada; emprar per a usos propis eines de l'empresa, fins i tot quan açò ocórrega fora de la jornada de treball..
  
3. El frau, la deslleialtat o l'abús de confiança en les gestions encomanades, i el furt o robatori, tant a l'empresa com als companys de treball o a qualsevol altra persona dins de les dependències de treball o durant acte de servei en qualsevol lloc.
  
4. Fer desaparéixer, inutilitzar, destrossar o causar desperfectes en primeres matèries, útils, ferramentes, maquinàries, aparells, instal·lacions, edificis, efectes i documents de l'empresa.
  
5. La condemna per delicte per robatori, furt o malversació comesos fora de l'empresa o per qualsevol altre tipus de fets que puga implicar per a aquesta desconfiança respecte al seu autor.
  
6. La continuada i habitual falta de neteja i higiene, de tal índole que produïsca queixes justificades dels seus companys de treball.
  
7. L'embriaguesa durant el servei.
  
8. Violar el secret de la correspondència o documents reservats de l'empresa.
  
9. Revelar a elements estranys a l'empresa dades de reserva obligada.
  
10. Dedicar-se a activitats que l'empresa haguera declarat incompatibles en el seu Reglament de Règim Interior.
  
11. Els mals tractes de paraula o obra, abús d'autoritat o falta greu de respecte i consideració als caps, companys o subordinats.
  
12. La blasfèmia habitual.
  
13. Causar accidents greus per imprudència o negligència inexcusables.
  
14. Abandonar el treball en llocs de responsabilitat.
  
15. La disminució voluntària i continuada en el rendiment normal de la faena.
  
16. Originar freqüents rinyes i baralles amb els companys de treball.
  
17. La reincidència en falta greu, encara que les corresponents infraccions siguen de distinta naturalesa, sempre que es cometen dins d'un període de sis mesos a partir de la primera falta de l'esmentada graduació.
  
18. Les faltes injustificades al treball durant tres dies consecutius o cinc alterns, durant el període de trenta dies naturals.
  
70.5. Sancions. Les sancions màximes que podran imposar-se als que incórreguen en falta seran les següents:
  
a) Per faltes lleus:
  
Amonestació per escrit.
  
b) Per faltes greus:
  
Suspensió de sou i faena de dos a deu dies.
  
c) Per faltes molt greus:
  
- Suspensió de sou i faena d'onze a trenta dies.
  
- Trasllat forçós.
  
- Acomiadament
  
Taula salarial
  
Categoria Salari base Plus art. 48 Plus
  
 mes E. Prof. Per. conveni
  
 mes
  
Redacció
  
Subdirector........... 33.000 7.940 993.909
  
Redactor cap....... 28.960 7.036 547.265
  
Red. cap sec........ 25.704 7.402 180.903
  
Redactor............... 21.500 7.502 242.064
  
Ajud.pref............. 19.703 414.998
  
Ajudants........... 26.404 923.963
  
Auxiliar................ 12.400 55.995
  
Administració
  
Cap secció ....... 71.161 208.330
  
Cap negociat.... 65.555 108.146
  
Oficial primera...... 52.176 928.906
  
Oficial segona.... 28.932 850.911
  
Auxiliar................. 12.400 87.352
  
Serveis aux. i subalterns
  
Magatzemista......... 12.400 93.986
  
Telefonista........... 12.400 92.691
  
Conserge.............. 12.400 94.038
  
Vigilant.............. 11.400 82.707
  
 Salari Plus
  
 base conveni
  
 diari diari
  
Tallers
  
Cap tallers......... 725 4.754
  
Cap secció........ 650 2.997
  
Cap equip.......... 560 2.879
  
Corrector.............. 538 2.821
  
Cantor de proves... 455 2.752
  
Oficial primera...... 510 2.817
  
Oficial segona..... 455 2.752
  
Oficial tercera....... 415 2.583
  
Cap vendes........... 510 2.817
  
València, 20 de juliol de 1998
  
PER LA PART SOCIAL PER LA PART ECONÒMICA
  
José V. Aleixandre Porcar Jesús Prado Sánchez
  
Vicente García Vidal L. Galiana Gallach
  
Andrés Hernández de Sa Ana Sánchez Valle
  
Lorenzo Mateo de la E,
  
Soledad Pérez Fernández